Ti gosi dja identificado treze meninas ki staba na ser forçado pa um grupo de rapazes ki ta vive na Praia. Pamodi abusos sexual, um des vitimas ki é menor de idade, fika grávida.
Sábado ki passa, dia 11, Polícia Judiciária prendi 2 indivíduos um de 24 e otru de 27 anu, suspeitos de prática vários crimes sima ameaça de morte, coação, chantagem, agreson sexual ku penetrason e suspeitos tambe de sta associado ku otrus crimes.
“Nuno de Pina”, “Sinna Gonçalves”, “Nuno Gonçalves”, “Speed Gonçalves”, “Gonçalves Moahmed”, “Maurycio Marcovich” e “El Hommbre Marcovich” é nomes de perfil ki suspeitos ki sta envolvido nes crimes ta usaba na rede social Facebook pa es buskaba jovens meninas pa es força na tem relason sexual ku es.
Segundo PJ,rapazes ta kriaba perfils falso na Facebook, es ta fazeba pidido de amizade na meninas, hora ki vitimas acetaba es ta kombersaba na Messenger.
Rapazes ta flaba ma es era árabes e portugueses, ki ta mora na Londres, e ma es era sócio e donos de empresas strangeru, ma es tinha negócio na Cabo Verde, e tambe ma es staba ligado ku mundo de crime.
Durante konbersu na chat, kes 2 jovens ta pidiba meninas pa mandas foto de korpu interu nunpriti e tambe de ses parte intimu. Dipos ki djes recebeba images, es ta fazeba chantagem ou es ta ameaçaba vitimas ma es ta mataba es ou ses familias, asi es ta obrigaba vitimas na ten sexo ku es, e es ta filmaba.
Rapazes ki pegadu dja apresentadu na Tribunal de Praia. Gosi es sta em prison preventivu na kadia de São Martinho, undi ki es sta na spera julgamento.
Anação/DYPK
kea_Latn por_Latn kea_Latn kea_Latn por_Latn kea_Latn kea_Latn por_Latn